Në librin e saj të ri, ish-Sekretarja e Shtetit Albright analizon rolin e fesë në politikë
Zonja Albright thotë se shpeshherë konflikteve rajonale u janë dhënë qëllimisht nuanca fetare dhe përmend si shembull luftën në Kosovë
Në librin e saj, zonja Albright përmend një sërë konfliktesh të së kaluarës dhe të sotme, duke analizuar rolin që ka patur feja në to. Ajo i bën një rivlerësim politikës së jashtme amerikane, duke vërejtur se në të kaluarën diplomacia amerikane nuk i ka kushtuar rëndësinë e duhur këtij roli, sot, në kushtet kur ekzistojnë një sërë konfliktesh në Lindjen e Mesme, ku elementi fetar është i pranishëm, politika e jashtme amerikane duhet të kete kurdohere parasysh rolin e fesë në trajtimin që i bën konflikteve. Në këtë kuadër, zonja Albright thotë se shpeshherë konflikteve rajonale, qëllimisht i janë dhënë nuanca fetare. Si shembull, ajo përmend luftën në Kosovë. Sllobodan Miloseviçi, thotë zonja Albright, i kishte thëne ne ato vite, se populli i tij kishte luftuar në shekuj për të mbrojtur “Evropën e Krishtere”, megjithëse, shton ajo, burimi i konfliktit, ashtu sikurse edhe në luftrat kundër Sllovenisë, Bosnjes dhe Kroacisë, ishte në fakt shthurja e ish-Jugosllavisë. Zonja Albright megjithatë, shton se në të vërtetë, ekziston një partneritet midis fesë dhe politikës, por kur shfrytëzohet siç duhet, ai mund të jetë një forcë pozitive për drejtësinë dhe paqen. Zonja Albright thot se trashëgimiafetare duhet të merret parasysh nëkonflikte të ndryshme aktuale, si ai mes izraelitëve dhe palestinezëve, apo konflikti mes sunive dhe shiitëvenë Irak. Ndërsa ajo veren se udhëheqësit fetarë nuk duhet të jenë të pranishëm në tryezën e bisedimeve për zgjidhjen e konflikteve, ajo shton se ata duhet tluajn rolin e tyre për t’i bashkuar njerëzit dhe jo për t’i perçare ata. Në këtë kontekst, zonja Albright thotë senuk është aspak dakord me rolin që po luan Peshkopi Artemije në çështjen e Kosovës. Zonja Albright flet për rëndësinë e bashkëpunimit mes feve të ndryshme, kur ato janë bashkëjetojnë në një vend, duke theksuar nevojën e respektit reciprok mes tyre. Përsëri ajo i referohet Ballkanit dhe Kosovës. Duke mbrojtur kurdohere idenë se fetë e ndryshme kanë shumë gjëra të përbashkëta në thelb, sic eshte predikimi i paqes, dashurisë dhe i ndërgjegjes shoqërore, zonja Albright arrin në përfundimin se feja mund të bëhet një forcë shtytëse për lirinë dhe tolerancën në botë.